**4. melléklet**

**HÁZIREND**

**a**

**Lajoskomárom Nagyközség Önkormányzat tulajdonában lévő**

**KÖZÖSSÉGI ÉPÜLETEK HASZNÁLATÁHOZ**

1. A jelen Házirend a Lajoskomárom Nagyközség Önkormányzat tulajdonában lévő KÖZÖSSÉGI ÉPÜLETEK használatára vonatkozó szabályokat tartalmazza, melynek célja az épületek állagának megóvása, rendeltetésszerű használata, gondozása, karbantartása.

2. A látogatók kötelesek a jelen Házirendben foglalt szabályokat betartani, az épület üzemeltetője vagy fenntartója pedig jogosult és köteles a Házirend szabályainak betartását ellenőrizni. Aki a Házirendet nem tartja be, az az épületből kiutasítható!

3. A teremhasználat időpontját egyeztetést követően **írásban kell megrendelni** a Lajoskomáromi Polgármesteri Hivatal pénzügyi ügyintézőjénél az erre rendszeresített nyomtatványon az épület használatáért **felelős személy megjelölésével**. A használatra vonatkozó jogosultság a bérleti díj és a meghatározott kaució megfizetésével jön létre. Mentességet élvező szervezeteknek is írásban kell megrendelniük a teremhasználatot.

4. A Közösségi épület használatának **díj**át (terembérlet) és a **kaució** mértéket Lajoskomárom Nagyközség Önkormányzat 151/2024. (XI.25.) önkormányzati határozata tartalmazza.

5. A teremhasználatért nem kell bérleti díjat fizetnie a Lajoskomáromi székhellyel rendelkező nevelési intézményeknek, civil szervezetnek, szakmai szervezetnek, az Egészségfejlesztési Iroda által koordinált programok résztvevőinek.

6. A KAUCIÓ a bérleti díj 50 %-a, melyet előre kell az átadást megelőzően letétbe helyezni. A kaució a Közösségi épület visszaadáskor megállapított **rendeltetésszerű használatot** követően jár vissza a bérlőnek. Rongálás, meghibásodás, takarítatlan állapot, szemét helyszínen vagy épületen kívül hagyása esetén az összeg a javítás, karbantartás, takarítás, szemét elszállíttatása céljára használandó fel. Az átadás/átvételre a polgármester jelöl ki személyzetet.

7. A közösségi épületet 14 éven aluli gyermekek vagy cselekvőképtelen személyek kizárólag cselekvőképes, nagykorú személyek kísérete mellett látogathatják. Az általuk okozott károkért a felügyeletükkel megbízott személy a felelős.

15. A Közösségi épületet használók nem végezhetnek olyan tevékenységet, amely egészségre ártalmas, szennyeződést, egyéb környezeti kárt okoz vagy balesetveszélyes.

17. A közösségi épületben biztosított közüzemi szolgáltatással – víz, villany, klíma használata - az észszerűség határán belül takarékoskodni kell. A hulladékgyűjtőket rendeltetésének megfelelően kell használni és használat után kiürített állapotban kell visszaadni.

18. A közösségi épületet, mellékhelyiségeit, bútorzatát, ott lévő használati tárgyait (hűtő, mikro) rendetetésének megfelelően kell használni, megtisztítottan kell visszaadni. Tilos a bútorzat, eszközök engedély és dokumentálás (átadás-átvétel) nélkül történő elszállítása bárhova!

19. A közösségi épületbe bevitt vagy otthagyott tárgyakért sem a tulajdonos, sem az üzemeltető felelősséget nem vállal.

20. Az épület általános (heti egyszeri) takarításáról a fenntartó gondoskodik. A tartott rendezvény utáni takarításért a rend biztosításáért a megrendelő felel.

Lajoskomárom, 2025.02.24.

Reizinger Ádám sk.

 polgármester